करण जौहर ने 'ब्रह्मास्त्र' की रिलीज डेट में किया बदलाव, तो बॉलीवुड एक्टर ने लिखा- इससे सिद्ध होता है कि सलमान अभी भी...  
बॉलीवुड एक्टर ने करण जौहर को लेकर किया ट्वीट
सलमान खान की तारीफ की
उनका ट्वीट हुआ वायरल
सलमान खान (Salman Khan) की फिल्म 'दबंग 3' (Dabangg 3) 20 दिसंबर को रिलीज होने जा रही है. ऐसे में सभी को उम्मीद थी कि इस फिल्म का मुकाबला फिल्मकार करण जौहर (Karan Johar) की तीन भागों में बनने वाली फिल्म 'ब्रह्मास्त्र' (Brahamstra) के पहले भाग के साथ बॉक्स आफिस पर हो सकता है. लेकिन अब ऐसी खबरें आ रही हैं कि करण जौहर (Karan Johar) ने 'ब्रह्मास्त्र' (Brahamstra) की रिलीज डेट को आगे बढ़ा दिया है. अब यह फिल्म 27 दिसंबर को रिलीज होगी ऐसा अनुमान है. इसको लेकर अब बॉलीवुड के एक्टर और प्रोड्यूसर कमाल खान (Kamaal R Khan) ने एक ट्वीट किया जो बहुत वायरल हो रहा है.

Karan Johar has changed release date of #Brahmastra to avoid to compete with #Dabangg3! So now film #Brahamstra will be releasing on 27th December 2019! And it's proved again that @BeingSalmanKhan is still the biggest super star in India.

कमाल खान (Kamaal R Khan) ने लिखा: करण जौहर (Karan Johar) ने फिल्म 'ब्रह्मास्त्र' (Brahamstra) की  रिलीज डेट में बदलाव किया है और इस तरह सलमान खान (Salman Khan) की फिल्म 'दबंग' (Dabangg 3) की डेट से टकराने से उनकी फिल्म बच जाएगी. अब यह 'ब्रह्मास्त्र 27 दिसंबर को रिलीज होगी. एक बार फिर से यह साबित हो गया कि सलमान खान भारत के सबसे बड़े सुपरस्टार हैं. कमाल खान ने इस तरह ट्वीट कर सलमान खान की तारीफ की है.

Chulbul is back..... #Dabangg3@sonakshisinha@arbaazSkhan@Nikhil_Dwivedi@PDdancing@SKFilmsOfficialpic.twitter.com/CIChltEz95

सलमान खान (Salman Khan) ने इससे पहले सोशल मीडिया पर एक तस्वीर साझा करते हुए इस बात की घोषणा की थी. तस्वीर में सलमान पुलिस की वर्दी पहने हुए दिखाई दे रहे हैं और साथ में एक बैज है जिस पर 'चुलबुल पांडे' लिखा हुआ है. यह फिल्म में उनके चरित्र का नाम है. सलमान ने लिखा, "चुलबुल वापस आ गया है..दबंग 3." एक्शन कॉमेडी फिल्म की शूटिंग मध्य प्रदेश के विभिन्न स्थानों पर हुई है.
सलमान खान (Salman Khan) फिल्म्स और अरबाज खान प्रोडक्शन के बैनर तले निर्मित की जा रही इस फिल्म में सोनाक्षी सिन्हा भी हैं, जो रज्जो की भूमिका में होंगी. हालांकि 'ब्रह्मास्त्र' के निमार्ताओं ने फिल्म की रिलीज की तारीख का खुलासा नहीं किया है लेकिन निर्माता करण जौहर ने पहले कहा था कि यह क्रिसमस 2019 पर रिलीज होगी. अयान मुखर्जी द्वारा निर्देशित फिल्म में रणबीर कपूर, आलिया भट्ट और अमिताभ बच्चन प्रमुख भूमिकाओं में हैं.